|  |  |  |
| --- | --- | --- |
| Broj: | UP I 30-332/24-72/1 | 13. maj 2024. godine |

Za: **VLADIMIR ČOBELJIĆ**

Ul. Mosorska bb, Podgorica

Veza: UP I 30-332/24-71 od 17. aprila 2024. godine

**Predmet: Obavještenje o rezultatima ispitnog postupka**

Poštovani,

Aktom br. UP I 30-332/24-72 od 17. aprila 2024. godine, obratili ste se Službi glavnog gradskog arhitekte zahtjevom za davanje saglasnosti na idejno rješenje stambenog objekta spratnpsti P na urbanističkoj parceli br. UP C368/1, Zona C, koju čine kat. parcele br. 3859/23 i 3860/1 KO Doljani, u zahvatu DUP-a „Murtovina 2“ („Sl. list CG ‒ o.p.“, br. 53/17).

Odredbom člana 87 stav 4 tačka 1 Zakona o planiranju prostora i izgradnji objekata („Sl. list CG“, br. 64/17, 44/18, 63/18, 11/19, 82/20, 86/22 i 4/23), propisano je da glavni državni arhitekta daje saglasnost na idejno rješenje zgrade, trga, skvera, šetališta ili gradskog parka u pogledu usaglašenosti sa smjernicama za oblikovanje i materijalizaciju i osnovnim urbanističkim parametrima (indeks izgrađenosti, indeks zauzetosti, spratnost odnosno visina objekta i odnos prema građevinskoj liniji). Shodno članu 88 stav 1 ovog zakona propisano je da se gorenavedeni poslovi glavnog državnog arhitekte, koji se odnose na zgrade do 3.000,00 m2 bruto građevinske površine, izuzev hotela odnosno turističkog naselja sa četiri ili pet zvjezdica i turističkog rizorta, kao i poslovi iz člana 87 stav 4 tačke 2, 3, 5 i 6, prenose na jedinicu lokalne samouprave.

Uvidom u opštu i tehničku dokumentaciju idejnog rješenja, Služba glavnog gradskog arhitekte upućuje na sljedeće nedostatke idejnog rješenja:

Planom je predviđeno da je građevinska linija prema susjednim parcelama na min. 2,00 m ili na manjem odstojanju uz prethodnu saglasnost susjeda. U vezi sa tim potrebno je dostaviti saglasnost za kat. pacelu 3859/17 KO Doljani.

Neophodno je dostavit geodetsku podlogusa potpisom i pečatom licencirane geodetske firme. Takođe, dostaviti 3-D vizuelizaciju objekta sa prikazom postojećeg okruženja.

Shodno navedenom, potrebno je da u roku od 8 dana postupite po predmetnom obavještenju i dostavite idejno rješenje izrađeno u skladu sa gorenavedenim primjedbama. Ukoliko u ostavljenom roku ne postupite po predmetnom obavještenju, Vaš zahtjev će biti odbijen.

|  |
| --- |
| Srdačan pozdrav,    \_\_\_\_\_\_\_\_\_\_\_\_\_\_\_\_\_\_\_\_\_\_\_  **Arh. Duška Mačić, dipl.ing.**  v.d. glavne gradske arhitektice |